section_heading: Karijera
paragraph_text: Nastupao je za mlađe nizozemske reprezentativne selekcije, a s reprezentacijom za igrače do 21 godine osvojio je europsko prvenstvo 2007. godine kad je u finalu Nizozemska savladala Srbiju rezultatom 4:1. Babel je u toj utakmici postigao pogodak, te je proglašen igračem utakmice. Za A reprezentaciju igrao je od 2005. do 2011. godine. U tom je vremenu odigrao 43 utakmice uz 5 postignutih pogodaka. Na SP u Južnoj Africi bio je član nizozemske reprezentacije koja je osvojila drugo mjesto.